23 October 2014
ຫາລືການຮັບປະກັນຄວາມຖືກຕ້ອງທາງກົດໝາຍຂອງໄມ້ໃນອາຊຽນ
ກອງເລຂາອາຊຽນ (ASEAN Secretariat), ລັດຖະບານລາວ ແລະ ແຜນງານການ ບັງຄັບໃຊ້ກົດໝາຍປ່າໄມ້, ການ ຄຸ້ມຄອງ ແລະ ການຄ້າໄມ້ສະຫະ ພາບເອີຣົບ (EU FLEGT Facility) ໄດ້ຮ່ວມກັນຈັດກອງປະຊຸມເຝິກ ອົບຮົມ ກ່ຽວກັບ ການຮັບປະກັນຄວາມຖືກຕ້ອງທາງກົດໝາຍຂອງໄມ້ (TLAS) ເຊິ່ງ ໄດ້ຮັບການສະໜັບສະໜູນໂດຍ ສະຖາບັນປ່າໄມ້ເອີຣົບ (European Forest Institute) ເຊິ່ງມີຄະນະຜູ້ແທນຂັ້ນສູງຈາກບັນດາປະເທດອາຊຽນ, ສະຫະພາບເອີ ຣົບ (EU) ແລະ ອິນເດຍ ເຂົ້າຮ່ວມ. ເປົ້າໝາຍຂອງກອງປະຊຸມເພື່ອສ້າງຄວາມອາດສາມາດ, ແລກປ່ຽນປະສົບການ ແລະ ເສີມຂະຫຍາຍການ ພົວພັນຮ່ວມມືລະຫວ່າງອົງການ ແລະ ກຸ່ມຜູ້ທີ່ໄດ້ຮັບຜົນປະໂຫຍດໃນອາຊີຕາເວັນອອກສຽງໃຕ້ທີ່ປະ ຕິບັດງານຮ່ວມກັນກ່ຽວ ກັບຄວາມຖືກຕ້ອງທາງກົດໝາຍຂອງໄມ້.
ໂຮງໝໍມະໂຫສົດເລີ່ມໃຫ້ບໍລິ ການຢາຄຸມກຳເນີດແບບໃໝ່
ໃນວັນທີ 22 ຕຸລານີ້, ໂຮງໝໍມະໂຫສົດ, ໄດ້ເລີ່ມໃຫ້ບໍລິການຢາຄຸມກຳເນີດແບບໃໝ່ (ຊະນິດ ຝັງ) ແລະ ມີການແນະນຳ ແລະ ໃຫ້ຄຳປຶກສາແກ່ແມ່ຍິງທີ່ຕ້ອງ ການໃຊ້ຢາຝັງຄຸມກຳເນີດດັ່ງ ກ່າວ.
ທ່ານນາງ ພິມມະສອນ ສິລິມະໂນທຳ ຮອງຫົວໜ້າພະແນກ ອອກລູກ ແມ່ ແລະ ເດັກ ໂຮງໝໍມະໂຫສົດ ໃຫ້ຮູ້ວ່າ:ຢາຝັງຄຸມກຳເນີດຈະມີຄວາມແຕກຕ່າງຈາກວິທີການຄຸມກຳເນີດທົ່ວໄປ ເນື່ອງຈາກມີຄວາມສະດວກ, ມີປະສິດທິຜົນສູງ ແລະ ສາມາດໃຊ້ໄດ້ດົນເຖິງ 3 ປີ, ບໍ່ຈຳເປັນຕ້ອງທຽວໄປຫາແພດໝໍຫລາຍເທື່ອ, ສາມາດມີລູກໄດ້ທັນທີເມື່ອເອົາຢາຄຸມກຳເນີດອອກ ແລະ ສາ ມາດເຮັດວຽກໜັກໄດ້ເປັນປົກກະຕິ, ເປັນວິທີທີ່ເໝາະສົມສຳລັບແມ່ຍິງທີ່ຍັງບໍ່ພ້ອມມີລູກ ແລະ ຕ້ອງການຢາກມີລູກຫ່າງ, ສາ ມາດປ້ອງກັນການຖືພາຢ່າງມີປະສິດທິຜົນ 99% ແຕ່ບໍ່ສາມາດປ້ອງກັນພະຍາດຕິດຕໍ່ທາງເພດສຳພັນ
ບໍລິສັດບໍ່ທອງ-ຄຳເຊໂປນ ມອບເງິນປັນຜົນໃຫ້ລັດຖະບານລາວ 5 ລ້ານໂດລາສະຫະລັດ
ໃນວັນທີ 21 ຕຸລານີ້, ທີ່ກະຊວງການເງິນ, ທ່ານ ຣິກ ວັດສ໌ ຝອດ ຜູ້ຈັດການ ໃຫຍ່ບໍລິສັດບໍ່ ທອງ-ຄຳເຊໂປນ (MMG LXML Sepon) ໄດ້ມອບເຊັກເງິນ ປັນຜົນ 5 ລ້ານໂດລາສະຫະລັດ ໃຫ້ແກ່ທ່ານນາງ ຄຳຜາຍ ວິທະໄຊ ຫົວໜ້າກົມຄຸ້ມ ຄອງການເງິນລັດວິສາຫະກິດ ຂອງກະຊວງ ການເງິນ ສຳລັບເງິນປັນຜົນ ເບື້ອງຕົ້ນ ປະຈຳປີ 2014 ທີ່ໄດ້ມາຈາກການຂຸດຄົ້ນ ແລະ ຜະລິດແຮ່ ທາດທີ່ບໍ່ຄຳ-ທອງເຊໂປນ.
ລັດຖະບານລາວຖືຮຸ້ນ 10% ຂອງບໍລິສັດ LXML ແລະ ໄດ້ຮັບ ລາຍຮັບໂດຍກົງ 1,3 ຕື້ໂດລາສະຫະລັດ ອັນລວມມີອາ ກອນ, ພາສີຊັບພະຍາກອນແຮ່ທາດ ແລະ ເງິນປັນຜົນຈາກບໍ່ຄຳ-ທອງເຊໂປນ ນັບແຕ່ໄດ້ເລີ່ມຂຸດຄົ້ນ ແລະ ຜະລິດແຮ່ທາດ ໃນປີ 2003 ເປັນ ຕົ້ນມາ.
ກອງປະຊຸມຄະນະກຳມາທິການຮ່ວມຄັ້ງທີ 7 ລະຫວ່າງສະຫະພາບເອີຣົບ ແລະ ສປປ ລາວ ອັດລົງດ້ວຍຜົນສຳເລັດຈົບງາມ
ກອງປະຊຸມຄະນະກຳມາທິການຮ່ວມຄັ້ງທີ 7 ລະຫວ່າງ ສະຫະພາບເອີຣົບ ແລະ ສປປ ລາວ, ໄດ້ຈັດຂຶ້ນໃນວັນທີ 20 ຕຸ ລາ 2014, ຢູ່ນະຄອນຫລວງ ບຣຸກ ແຊນ ປະເທດແບນຊິກ, ພາຍໃຕ້ການເປັນປະທານ ຮ່ວມ ຂອງທ່ານ ຂວັນຕາ ຜາລີວົງ ຫົວໜ້າກົມເອີຮົບ ແລະ ອາເມລິກາ ກະຊວງການຕ່າງປະເທດຂອງ ລາວ ແລະ ທ່ານ ອຸຍໂກ ອັສຕຸຍ ໂຕຜູ້ອຳນວຍການຮັບຜິດ ຊອບຂອບເຂດອາຊີໃຕ້ ແລະ ອາຊີ ຕາເວັນອອກສ່ຽງໃຕ້ຂອງສຳນັກງານການຕ່າງປະເທດສະຫະພາບເອີຮົບ ໂດຍມີຄະນະຜູ້ ແທນລະດັບສູງຂອງທັງສອງຝ່າຍເຂົ້າຮ່ວມ.
ການປຶກສາຫາລືທີ່ມີລັກສະ ນະເປີດກວ້າງ ແລະ ກວມເອົາຫລາຍບັນຫາໃນການພັດທະນາດ້ານການເມືອງ ແລະ ເສດ ຖະກິດໃນ ສປປ ລາວ ແລະ ອີຢູ. ຝ່າຍອີຢູໄດ້ເນັ້ນເຖິງຄວາມສຳຄັນຕໍ່ກັບຄວາມມຸ່ງໝັ້ນອັນເຂັ້ມແຂງຂອງ ສປປ ລາວ ໃນ ການຈັດຕັ້ງປະຕິບັດກົນໄກທົບທວນຄືນປະຈຳໄລຍະ (UPR) ຂອງສະຫະປະຊາຊາດກ່ຽວກັບວຽກງານສິດທິມະນຸດ. ນອກ
ອຸດົມໄຊຂຸ້ນຂ້ຽວສ້ອມແປງເສັ້ນທາງຫລາຍສາຍໃນເທດສະບານໃຫ້ສຳເລັດທັນງານກິລາແຫ່ງຊາດຄັ້ງທີ X
ທ່ານ ສີນວນ ຄຳດີ ຜູ້ຮັກ ສາການຫົວໜ້າພະແນກໂຍທາທິການ ແລະ ຂົນສົ່ງ (ຍທຂ) ແຂວງອຸດົມໄຊໃຫ້ສຳພາດຕໍ່ສື່ ເມື່ອວັນທີ 21 ຕຸລານີ້, ກ່ຽວກັບ ການກຽມ ຄວາມພ້ອມໃຫ້ແກ່ ງານມະຫະກຳກິລາແຫ່ງຊາດ ຄັ້ງທີ X ເຊິ່ງແຂວງອຸດົມໄຊໄດ້ ຮັບກຽດເປັນເຈົ້າພາບຈັດແຕ່ວັນທີ 13-21 ທັນວາ 2014 ວ່າ: ການພັດທະນາພື້ນ ຖານໂຄງລ່າງແມ່ນຄວາມຮັບຜິດຊອບ ຮ່ວມກັນລະຫວ່າງກະຊວງ ແລະ ແຂວງ ໂດຍສະເພາະໂຄງການກໍ່ສ້າງສ້ອມແປງເສັ້ນທາງ ແລະ ໂຄງການກໍ່ສ້າງນ້ຳປະປາ ແຫ່ງໃໝ່, ໃນນັ້ນມີການກໍ່ສ້າງສ້ອມແປງເສັ້ນທາງເລກ 13 ເໜືອແຕ່ເມືອງໄຊ ແຂວງອຸດົມໄຊ ຫາປາກມອງເມືອງນ້ຳບາກ ແຂວງຫຼວງພະບາງ ແມ່ນໃຊ້ທຶນກູ້ຢືມຈາກ ສປ ຈີນ ເຊິ່ງການກໍ່ສ້າງແມ່ນ ເນັ້ນໃສ່ເສັ້ນທາງໃນຕົວເມືອງ (ເທສະບານແຂວງ) ມີລວງຍາວ 5 ກິໂລແມັດ, ປັດຈຸບັນແມ່ນໄດ້ ລົງຊັ້ນພື້ນທາງ ແລະ ຕິດຕັ້ງເສົາ ໄຟເຍືອງທາງຮອດບ້ານຫ້ວຍ ຂຸມ. ສ່ວນ
ການນຳໃຊ້ພະລັງງານຢ່າງປະຢັດເປັນສິ່ງສຳຄັນຕໍ່ການພັດທະນາແບບຍືນຍົງ
ທ່ານ ສຸລິວົງ ດາລາວົງ ລັດຖະມົນຕີວ່າການກະຊວງພະລັງງານ ແລະ ບໍ່ແຮ່ ໄດ້ມີຄຳເຫັນໃນໂອກາດສະເຫລີມສະຫລອງ ມື້ພະລັງງານໂລກວັນທີ 22 ຕຸລາ 2014, ໂດຍທ່ານ ໄດ້ເນັ້ນໃຫ້ເຫັນເຖິງຄວາມສຳຄັນ ແລະ ສິ່ງທ້າທາຍຕໍ່ການນຳໃຊ້ ພະລັງງານຢູ່ ສປປ ລາວ ໃນຍຸກພັດທະນາເສດຖະກິດໄລຍະໃໝ່ໂດຍໃຫ້ທຸກຄົນ ຢູ່ໃນສັງຄົມຕ້ອງໄດ້ພະ ຍາຍາມໃນການນຳໃຊ້ພະລັງງານຢ່າງປະຢັດ, ມີຄວາມ ປອດໄພ, ມີປະສິດທິພາບ ແລະ ປະສິດທິຜົນສູງ.
ທ່ານກ່າວວ່າ: ມື້ພະລັງງານໂລກໄດ້ມີການສະເຫລີມສະຫລອງໃນແຕ່ລະປີດ້ວຍຫລາຍກິດຈະກຳເພື່ອສ້າງຈິດສຳນຶກ ເຖິງຄວາມສຳຄັນຂອງການປະຢັດພະລັງງານ ແລະ ການນຳໃຊ້ພະລັງງານຢ່າງມີເຫດຜົນ, ພ້ອມ ດຽວກັນກໍເປັນການສະໜັບ ສະໜູນເປົ້າໝາຍຫັນໄປສູ່ການພັດທະນາພະລັງງານແບບຍືນຍົງ. ໃນນີ້ ສຳລັບຢູ່ ສປປ ລາວ ພັກ ແລະ ລັດຖະບານໄດ້ຖືເອົາ ການສະໜອງພະລັງງານທີ່ທັນສະໄໝເປັນຕົ້ນພະລັງງານໄຟຟ້າ, ນ້ຳມັນເຊື້ອໄຟໃຫ້ແກ່ປະຊາຊົນໃນທົ່ວປະເທດເປັນບູລິມະ
ກຳມະບານລາວຍັງຕ້ອງເຮັດໜ້າທີ່ໜັກໜ່ວງໃນການແກ້ຂໍ້ຂັດແຍ່ງຊາວຜູ້ອອກແຮງງານ
ໃນອາທິດຜ່ານມາ, ສະຫະພັນກຳມະບານລາວໄດ້ຈັດກອງປະຊຸມຄົບຄະນະບໍລິຫານງານ ຄັ້ງທີ 5 ສະໄໝທີ VI ຂອງ ຕົນ, ຂຶ້ນຢູ່ນະຄອນຫລວງວຽງຈັນເພື່ອປຶກສາຫາລືຫລາຍບັນຫາສຳຄັນໃນການຈັດຕັ້ງປະຕິບັດວຽກງານຂອງສະຫະພັນ ກຳມະບານ ລາວໃນໄລຍະຜ່ານມາກໍຄືການຄົ້ນຄວ້າຜ່ານແຜນການໃນສົກປີຕໍ່ໜ້າ, ຊຶ່ງໃນນີ້ວຽກງານ ປົກປ້ອງແຮງງານຂອງກຳ ມະກອນ ແລະ ຊາວຜູ້ອອກແຮງງານລາວນັບວ່າຍັງເປັນສິ່ງທ້າທາຍ ແລະ ຈະຕ້ອງເອົາໃຈໃສ່ແກ້ໄຂໃຫ້ກາຍເປັນຮູບ ປະທຳຫລາຍຂຶ້ນ.
ຢູ່ໃນບົດລາຍງານທີ່ຄະນະປະທານໄດ້ສະເໜີຜ່ານກອງປະຊຸມ, ອົງການສະຫະພັນກຳມະບານລາວໄດ້ເຄື່ອນໄຫວເຮັດ ວຽກງານຕາມພາລະບົດບາດຂອງຕົນສຳເລັດໃນຫລາຍດ້ານ ແລະ ໜຶ່ງໃນບັນດາຜົນສຳເລັດ ດັ່ງກ່າວຄືວຽກງານການປົກ ປ້ອງແຮງງານທາງອົງການກໍໄດ້ເປັນເຈົ້າການເຄື່ອນໄຫວປະຕິບັດໄດ້ດີສົມຄວນເປັນຕົ້ນໄດ້ເປັນເຈົ້າການສ້າງສັນຍາແຮງງານ ລວມໝູ່ຢູ່ຕາມບັນດາຫົວໜ່ວຍທຸລະກິດ, ໂຮງຈັກ, ໂຮງງານ, ເປັນເຈົ້າການພິຈາລະນາແກ້ໄຂຮັບຄຳຮ້ອງທຸກຂອງກຳມະ ກອນ ຊາວຜູ້ອອກແຮງງານ, ຕິດຕາມ ແກ້ໄຂຂໍ້ຂັດແຍ່ງ ແລະ ໃຫ້ຄຳ ປຶກສາທາງດ້ານກົດໝາຍໃຫ້ກັບສຳນັກງານ, ອົງການ,
ອຸຕຸນິຍົມແຈ້ງໄລຍະນີ້ສະພາບອາກາດໜາວຂຶ້ນຕື່ມອີກ
ກົມອຸຕຸນິຍົມ ແລະ ອຸທົກກະສາດ ໃຫ້ຮູ້ວ່າ: ສະພາບອາກາດແຕ່ວັນທີ 22-24 ຕຸລານີ້, ບໍລິເວນຄວາມກົດດັນອາກາດ ສູງເຮັດໃຫ້ອາກາດເຢັນຈະມີກຳລັງອ່ອນປານກາງປົກຄຸມຢູ່ທົ່ວທຸກພາກຂອງລາວ, ສົມທົບກັບລົມຕາເວັນອອກພັດປົກຄຸມ ເປັນສ່ວນໃຫຍ່, ຊຶ່ງລັກສະນະເຊັ່ນນີ້ ຈະເຮັດໃຫ້ອຸນຫະພູມອາກາດສືບຕໍ່ເຢັນຫາໜາວເຢັນຂຶ້ນຕື່ມອີກ, ໂດຍສະເພາະແຂວງ ພາກເໜືອດ້ານຕາເວັນອອກເຂດພູດອຍ, ແຂວງໄຊສົມບູນ, ຫລັກ 20, ພູພຽງບໍລະເວນປາກຊ່ອງ ແລະ ເຂດເມືອງດາກຈືງ, ທ່າ ແຕງ ພ້ອມມີໝອກໜາປົກຫຸ້ມໃນຕອນເຊົ້າ. ຈາກນັ້ນວັນທີ 25-28 ຕຸລານີ້, ບໍລິເວນຄວາມກົດດັນອາກາດສູງມີທ່າອ່ຽງ ເພີ່ມກຳລັງແຮງຂຶ້ນຕື່ມແຜ່ລົງມາປົກຄຸມຢູ່ທົ່ວທຸກພາກຂອງ ລາວ, ເຊິ່ງຈະເຮັດໃຫ້ອຸນຫະພູມອາກາດເຢັນລົງຕື່ມອີກໃນແຕ່ ລະພາກ,ພ້ອມມີຝົນຕົກກະຈາຍໃນລະດັບຄ່ອຍ ແລະ ຕົກປານກາງ ເປັນບາງໂອກາດຢູ່ບາງທ້ອງຖິ່ນໃນແຕ່ລະພາກ, ນັບທັງ ນະຄອນຫລວງວຽງຈັນ.
22 October 2014
ເປີດໃຫ້ບໍລິການນຳໃຊ້ຢາຄຸມກຳເນີດແບບໃໝ່ຢູ່ລາວ
ວັນທີ 21 ຕຸລານີ້, ຢູ່ຫ້ອງວ່າການປົກຄອງນະຄອນຫລວງວຽງຈັນ, ກົມອະນາ ໄມ ແລະ ສົ່ງ ເສີມສຸຂະພາບກະຊວງສາທາລະນະສຸກຮ່ວມກັບອົງການສະຫະ ປະຊາຊາດເພື່ອການພັດທະນາ (ສປຊ) ປະຈຳລາວ, ໄດ້ຈັດກອງປະຊຸມເປີດນຳ ໃຊ້ຢາຝັງ ຄຸມກຳເນີດໃນ ສປປ ລາວ, ເຊິ່ງເປັນ ວິທີຄຸມກຳເນີດແບບໃໝ່, ໂດຍໃຊ້ສອດເຂົ້າໃນກ້ອງຜີວໜັງດ້ານໃນກົກແຂນຂອງແມ່ ຍິງ, ເຊິ່ງຢາປະເພດນີ້ນິ ຍົມນຳໃຊ້ຫລາຍໃນບັນດາປະເທດອາຊີ ແລະ ທົ່ວໂລກ. ມີຄວາມປອດໄພສະດວກສະບາຍມີປະສິດ ທິຜົນສູງ, ໃຊ້ຄັ້ງດຽວກຸ້ມໄດ້ເຖິງ 3 ປີ, ໂດຍບໍ່ຈຳເປັນຕ້ອງໄດ້ຮັບການເບິ່ງແຍງ ເປັນປະຈຳຈາກແພດໝໍ.
ທ່ານນາງ ອິນລາວັນ ແກ້ວບຸນພັນ ລັດຖະມົນຕີຊ່ວຍວ່າການກະຊວງສາທາລະນະສຸກກ່າວວ່າ: ຢາຝັງຄຸມກຳເນີດ ເປັນວິ ທີເໝາະສົມສຳລັບແມ່ຍິງທີ່ຍັງບໍ່ພ້ອມຈະມີລູກ ແລະ ຕ້ອງການຢາກມີລູກຫ່າງ ແລະ ແມ່ ຍິງທີ່ເກີດລູກໄດ້ 6 ອາທິດແລ້ວ,
ບໍລິສັດປີໂຕຼເທຣດດິງມະຫາຊົນ ສະເໜີຈຳໜ່າຍຮຸ້ນ ແລະ ເຂົ້າຈົດທະບຽນໃນຕະຫລາດຫລັກຊັບລາວ 60 ລ້ານຮຸ້ນ
ໃນຕອນຄ່ຳວັນທີ 21 ຕຸລານີ້, ຢູ່ໂຮງແຮມລາວພລາຊາ ນະຄອນຫລວງວຽງຈັນ ໄດ້ມີພິທີຖະແຫລງກ່ຽວກັບບໍລິສັດ ປີໂຕຼ ລຽມ ເທຼດດິງລາວ ມະຫາຊົນ (Petro Trede) ຍື່ນຄຳຂໍອອກຈຳໜ່າຍຮຸ້ນສາມັນເພີ່ມທຶນແກ່ມວນ ຊົນຄັ້ງທຳອິດ (IPO) ແລະ ຂໍອະນຸມັດນຳຮຸ້ນສາມັນເຂົ້າຈົດທະບຽນໃນຕະຫລາດຫລັກຊັບລາວຈຳນວນ 60 ລ້ານຮຸ້ນ ຕໍ່ຄະນະກຳມະການຄຸ້ມຄອງຫລັກຊັບ (ສຄຄຊ) ເພື່ອລະດົມທຶນຈາກມວນຊົນເຂົ້າໃນການຂະຫຍາຍທຸລະກິດ ແລະ ການບໍລິການນ້ຳ ມັນຢູ່ ສປປ ລາວ, ທັງເປັນການຮອງຮັບການເຕີບໃຫຍ່ຂອງຂະແໜງອຸດສະຫະກຳ ແລະ ການເປີດປະຊາຄົມເສດຖະກິດອາຊຽນໃນທ້າຍປີ 2015. ໂດຍການຖະແຫລງຂອງທ່ານ ຈັນທອນ ສິດທິໄຊ ຮອງປະທານສະພາບໍລິຫານຜູ້ອຳນວຍການບໍລິສັດ ປີໂຕຼລຽມ ເທຼດດິງ ມະຫາຊົນ, ທ່ານ ສົມພົບ ສັກພັນພະນົມ ອຳນວຍການບໍລິສັດ ຫລັກຊັບເອພີເອັມລາວ (APM LAO) ແລະ ສຸລິໄຊ ທິບວົງໄຊ ຮອງອຳນວຍການບໍລິສັດ ຫລັກຊັບລ້ານຊ້າງມະຫາຊົນ.
ໂພນສະຫວ່າງ ບ້ານພັດທະນາ
ບ້ານໂພນສະຫວ່າງ ໜຶ່ງໃນ ຈຳນວນ 30 ບ້ານພັດທະນາຂອງ ເມືອງຈັນ ທະບູລີທີ່ໄດ້ຖືກຮັບຮອງຈາກນະຄອນຫລວງ, ມາຮອດປັດຈຸບັນທາງອຳນາດ ການປົກຄອງກໍຄືພໍ່ແມ່ປະຊາຊົນອ້ອມຂ້າງໄດ້ເສີມຂະຫຍາຍຄວາມສາມັກ ຄີຮັກແພງຊ່ວຍເຫລືອເຊິ່ງ ກັນ ແລະ ກັນ ໃນການພັດທະນາ ບ້ານຂອງຕົນ ໃຫ້ມີໃບໜ້າໃໝ່ ສາມາດກາຍເປັນບ້ານຕົວແບບທາງດ້ານຕ່າງໆ ເປັນຕົ້ນ ບ້ານສາທາລະນະສຸກ, ບ້ານວັດທະນະທຳ, ບ້ານປອດຢາເສບຕິດ, ບ້ານປອດຄະດີ ແລະ ອື່ນໆ, ຊຶ່ງແຕ່ລະຂະແໜງລ້ວນ ແຕ່ ມີການເຄື່ອນໄຫວຢ່າງຕັ້ງໜ້າສາມາດຮັກສາຄວາມເປັນແບບຢ່າງຂອງຕົນເປັນ ຢ່າງດີ.
ຕໍ່ບັນຫາທີ່ກ່າວມາຂ້າງເທິງນັ້ນທາງບ້ານສາມາດສ້າງໄດ້ຂະບວນການທີ່ພົ້ນເດັ່ນ ໂດຍສະເພາະໃນລະຫວ່າງຕົ້ນເດືອນ ຕຸລານີ້, ພາຍຫລັງລະດູຝົນຜ່ານພົ້ນໄປກ້າວເຂົ້າສູ່ລະດູແລ້ງທາງອຳນາດການປົກຄອງໄດ້ຖືສຳຄັນການສ້ອມແປງເສັ້ນທາງຢູ່ ໃນເຂດບ້ານຂອງຕົນໂດຍການປຸກລະດົມທຸກຄອບຄົວເຂົ້າມີສ່ວນຮ່ວມໃນການອອກແຮງງານພັດທະນາໂຄງລ່າງເສັ້ນ
ກຽມຈັດງານເທດສະການເຕັ້ນຟັງແມ່ຂອງຄັ້ງທີ 5, ປະຈຳປີ 2014
ໃນວັນທີ 21 ຕຸລານີ້ກຸ່ມ ບໍລິສັດເຕັ້ນຄຳ (ປະເທດຝຣັ່ງ) ຮ່ວມກັບບໍລິສັດເຕັ້ນ ຟັງລາວໄດ້ຈັດຖະແຫລງຂ່າວກ່ຽວກັບການ ຈັດງານເທດສະການເຕັ້ນຟັງ ແມ່ ຂອງ ຄັ້ງທີ 5 ປະຈຳປີ 2014, ຂຶ້ນຢູ່ສະມາຄົມນັກຂ່າວແຫ່ງປະເທດລາວ, ໂດຍ ການເຂົ້າ ຮ່ວມຂອງຫົວໜ້າບໍລິສັດດັ່ງກ່າວ, ພ້ອມຄະນະຈັດຕັ້ງງານ ແລະ ສື່ມວນຊົນເຂົ້າ ຮ່ວມ. ຫົວ ໜ້າບໍລິສັດເຕັ້ນຟັງລາວ, ນາງ ນຸດນະພາ ສ້ອຍ ສຸວັນຖະແຫຼ່ງວ່າ: ເທດສະການເຕັ້ນຄັ້ງນີ້ຈະຈັດຂຶ້ນໃນລະຫວ່າງວັນທີ 25 - 26 ຕຸລານີ້, ຢູ່ສະຖາບັນຝຣັ່ງ, ນະຄອນ ຫຼວງວຽງຈັນ ແລະ ຈະມີຫລາຍກິດຈະກຳເຊັ່ນ: ການປະກວດເຕັ້ນ, ການສະແດງເຕັ້ນ ຈາກ 5 ປະເທດຄື ສິງກະໂປ, ໄທ, ຫວຽດນາມ, ຝຣັ່ງ ແລະ ລາວ, ພ້ອມດ້ວຍການສະແດງອື່ນໆອີກຫລາກຫລາຍ, ພິເສດປີນີ້ພວກເຮາຈະມີການສະແດງເຕັ້ນ ແບບລະຄອນນຳ ອີກ.
ທ່ານນາງ ອິນຕາ ໄຂຄຳພິທູນ ຜູ້ປະສານງານທີ່ເຂັ້ມແຂງ ແລະ ຫ້າວຫັນໃນການປະກອບສ່ວນເຂົ້າໃນວຽກງານຫລຸດຜ່ອນຄວາມທຸກຍາກ
ໂດຍ : ສິນນະຄອນ ອິນທິລາດ
ນາງ ອິນຕາ ໄຂຄຳພິທູນ ແມ່ນຜູ້ປະສານງານກຸ່ມບ້ານມັນຈີ (ກຸ່ມທີ 4) ເມືອງ ເຊໂປນ ແຂວງສະຫວັນນະເຂດ, ເພິ່ນ ແມ່ນຜູ້ປະສານງານໃນຈຳນວນ 3 ຄົນ ທີ່ເຮັດວຽກປະສານງານ ວຽກງານຫລຸດຜ່ອນຄວາມທຸກ ຍາກ (ທລຍ) ເຊິ່ງປະຕິບັດ ວຽກງານຄຽງບ່າຄຽງໄຫລ່ກັບຜູ້ປະສານງານຜູ້ຊາຍຄົນອື່ນໆໄດ້ ຢ່າງເຂັ້ມແຂງຫ້າວ ຫັນ ແລະ ສາມາດເຮັດວຽກຮ່ວມກັນ ເປັນທີມໄດ້ຢ່າງມີປະສິດທິພາບ.
ທ່ານນາງ ອິນຕາ ຮັບຜິດຊອບເປັນຜູ້ປະສານງານກຸ່ມບ້ານ ເລີ່ມແຕ່ປີ 2003 ເຊິ່ງເປັນປີ ທຳອິດທີ່ ທລຍ ເຂົ້າມາສະໜັບ ສະໜູນກິດຈະກຳດ້ານພື້ນຖານໂຄງລ່າງ ເຊິ່ງສ້າງເງື່ອນໄຂໃນການຫລຸດຜ່ອນຄວາມທຸກຍາກຂອງປະຊາຊົນບັນດາເຜົ່າໃນຊຸມ ຊົນ. ປັດຈຸບັນ ເພິ່ນເອງອາຍຸໄດ້ 45 ປີແລ້ວ ແຕ່ກໍຍັງມີຄວາມຫ້າວຫັນໃນການຈັດຕັ້ງປະຕິບັດວຽກງານຮ່ວມກັບ ທລຍ. ສະ ນັ້ນ ໃນການເລືອກຕັ້ງຜູ້ປະສານງານ ກຸ່ມໃນແຕ່ລະປີ ຢູ່ກອງປະຊຸມທົບທວນ ແລະ ວາງແຜນພັດທະນາກຸ່ມບ້ານ, ລາວຈຶ່ງໄດ້ ຮັບການເລືອກຕັ້ງເຂົ້າມາເປັນຜູ້ປະ ສານງານກຸ່ມບ້ານໃນທຸກໆປີ ແລະ ປັດຈຸບັນ ກໍແມ່ນຮອບວຽນ ທີ 12 (2014-2015 ແລ້ວ ໝາຍ ຄວາມວ່າ: ຕະຫລອດ
Subscribe to: Posts (Atom)